cyanic-selkie/wikianc huggingface dataset:
Vulkan
Konsekvenser av vulkanutbrudd
Store, eksplosive vulkanske utbrudd sprøyter vanndamp, karbondioksid, svoveldioksid, hydrogenklorid, flussyre og aske (pulverisert stein og pimpstein) inn i stratosfæren til høyder omkring 16-32 km over jordoverflaten. Den viktigste innvirkningen av disse injeksjonene er omdanningen av svoveldioksid til svovelsyre, som raskt kondenserer i stratosfæren til ørsmå sulfataerosoler. Aerosolene øker albedoen til Jorda, altså refleksjonen av solstrålene tilbake til verdsrommet, og på den måten blir den nedre delen av jordatmosfæren eller troposfæren nedkjølt. På den andre siden absorberer de også varmestråling fra jordoverflata slik at stratosfæren varmes opp. Flere utbrudd de siste hundreårene har ført til et fall i den gjennomsnittlige temperaturen på jordoverflata i perioder på ett til tre år. Sulfataerosolene skaper også kompliserte kjemiske forhold på overflaten sin som endrer de kjemiske klor- og nitogenstoffene i stratosfæren. Denne effekten, sammen med økt stratosfærisk klornivå fra KFK-forurensning, skaper klormonoksid som ødelegger ozon. Når aerosolene vokser og koagulerer faller de ned i den øvre troposfæren der de fungerer som kondensasjonskjerner for cirrusskyer og slik påvirker strålingsbalansen til Jorda. Det meste av hydrogenkloriden og flussyren blir løst opp i vanndråpene og faller ned til overflaten som sur nedbør. Den injiserte asken faller også gradvis fra stratosfæren og det meste av denne er borte i løpet av noen dager eller et par uker. I tillegg til alt dette sprøyter vulkaner ut drivhusgassen karbondioksid og er slik en kilde til karbon i biogeokjemiske sykluser.
Gassutslipp fra vulkaner er en naturlig medvirkning til sur nedbør. Vulkaner slipper ut om lag 130 til 230 teragram karbondioksid hvert år. Vulkanutbrudd kan sprøyte ut store mengder aerosoler i jordatmosfæren. Store utslipp kan skape visuelle effekter som uvanlig fargerike solnedganger og påvirke det globale klimaet ved nedkjøling. Vulkanutbrudd kan også være nyttige ved at de tilfører næringsstoffer til jordsmonnet via forvitring av vulkansk stein. Dette frodige jordsmonnet gir gode vekstvilkår for planter og forskjellige avlinger. Vulkanutbrudd kan også skape nye øyer da magmaen blir avkjølt når det kommer i kontakt med vann.
Vulkanske bergarter i Norge
Det finnes ingen aktive vulkaner på Norges fastland, men i Norges berggrunn finnes rikelig med vulkanske bergarter. Mest kjent er permtiden i Oslofeltet, der rombeporfyr og kalderaer er kjente spor etter vulkansk aktivitet.
På Jan Mayen ligger verdens nordligste aktive vulkan, Beerenberg, som med sine 2,277 meter også er et av Norges høyeste fjell. Andre norske vulkaner er Bouvetøya, Peter 1.s øy, Håkon Mosby og Borealis; de to sistnevnte undersjøiske leirvulkaner mellom Tromsø og Bjørnøya.
Vulkaner på andre himmellegemer
Månen til Jorda har ingen store vulkaner og ingen nåværende vulkansk aktivitet, men det er spor her som tyder på at den fremdeles har en delvis smeltet kjerne. Månen har derimot mange vulkanske kjennetegn som månehav (de mørkere feltene som kan ses på overflaten), kanaler og noe som kan være skjoldvulkaner.
Venus har en overflate som består av 90 % basalt, noe som indikerer at vulkanisme spilte en stor rolle i utformingen av overflaten. Planeten kan ha hatt store vulkanske utbrudd for om lag 500 millioner år siden ut fra det forskerne kan si om tettheten av nedslagskrater på overflata. Lavastrømmene er omfattende og former for vulkanisme som en ikke ser på Jorda kan også oppstå. Endringer i planetens atmosfære og observasjoner av lynnedslag kan tyde på vulkansk aktivitet, men det er ikke stadfestet at Venus er vulkansk aktiv. Radarbilder av Magellansonden viste at det nylig hadde vært vulkansk aktivitet fra den høyeste vulkanen på Venus, Maat Mons, i form av askestrømmer nær toppen og på nordsiden.
Det er flere utdødde vulkaner på Mars. Fire av disse er enorme skjoldvulkaner som er langt større enn de man finner på Jorda. Disse er Arsia Mons, Ascraeus Mons, Hecates Tholus, Olympus Mons og Pavonis Mons. Disse vulkanene har vært utdødde i mange millioner år, men den europeiske Mars Express har funnet spor etter mulig vulkansk aktivitet på Mars i nyere tid.
Rhopaea
Rhopaea er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
Middelsstore til ganske store (ca. 20-30 millimeter), høyt hvelvede, rødbrune oldenborrer. Oversiden er fint punktert og fint hårete. Antenner og bein er gulrøde.
Levevis
Larvene lever i jorda av røtter, utviklingen kan ta ett eller to år. De voksne billene er aktive sen vår og tidlig sommer (september-oktober) etter regn. De flyr om natten og tar trolig ikke næring til seg som voksne. Hunnene skiller ut et feromon som hannene med sine store antenner lukter seg fram til. Larvene kan gjøre noe skade i jordbruket.
Utbredelse
Slekten er utbredt i Australia.
Camões-prisen
Camões-prisen (Prémio Camões) er den fremst litterære utmerkelsen som deles ut til en forfatter som skriver på det portugisiske språket. Prisen er oppkalt etter forfatteren Luís de Camões, og deles ut årlig i samarbeid mellom Portugal og Brasil.
Prisvinnere
! width="70 px" |År ! width="250 px" |Forfatter ! width="250 px" |Nasjonalitet
Hubba Bubba
Hubba Bubba er en type veldig myk bobletyggegummi som opprinnelig ble produsert av Wm. Wrigley Jr. Company. Wrigley er nå et merkenavn under selskapet Mars, Incorporated.
Slaget ved Værebro
Slaget ved Værebro fant sted i år 1133, mellom tronpretendenten Erik og kongesønnen Magnus, som sønn av danskekongen, om herredømme over Sjælland, som sluttet med seier for de kongetroe. Etter nederlaget ved Værebro hadde Erik mistet sin halvbror Knud Lavards eiendommer i Slesvig, støtten i Jylland, og til slutt også Sjælland.
Etter beleiringen av Slesvig i 1131-1132 og Slaget ved Sejerø i 1132, måtte tronpretendenten, som hadde støtte i Jylland, Slesvig og Skåne, oppgi Jylland og trekke seg til Sjælland, der han fant sterk støtte blant borgerne i Roskilde, som fordrev Harald Kesja fra borgen i byen etter en beleiring. Etter å ha hørt om dette, rustet Kong Nils ut en jysk flåte på cirka hundre fartøy, som kan ha hatt 3 000 til 6 000 mann ombord.
Kongesønn Magnus, som overtok ledelsen fra sin eldre far, kom ned gjennom Roskilde fjord, der han fant Erik med en flåte mellom Værebro Å og Kølholm. De kongelige styrkene kunne ikke fortsette lenge, og gikk i land for å møte opprørshæren ved Værebro Å. Det var allerede en sperring av nedsenkede fartøy ved Skuldelev, på fjorden fra eldre tid.
Etter et hardt slag måtte Erik flykte til Skåne, men dro videre til Norge for å søke ly hos Kong Magnus. Mens Erik, sammen med sin hustru og frillesønn oppholdt seg i Bergen, gikk kongesønn Magnus, Kong Nils og Harald Kesja hardt ut mot borgerne i Roskilde, som hadde gitt viktig støtte under beleiringen av Haraldsborg, som var brutt ned til bare grus i mellomtiden.
Hubba Bubba
I Norge var Hubba Bubba lenge distribuert av Orkla Confectionery & Snacks, før Mars Norge selv tok over fra 2018.
Hubba Bubba finnes i mange smaker, blant annet: eple, appelsin, cola, jordbær og lakris. Hubba Bubba selges i kiosker og i dagligvarebutikker.
MS «Monarch»
«Monarch of the Seas» var et cruiseskip levert i 1991 som tilhørte Pullmantur Cruises. Skipet seilte for Royal Caribbean frem til 2013.
Skipet ankom Aliağa for hogging i juli 2020.
Autoklav
En autoklav er en spesialkonstruert trykk-koker laget for å sterilisere utstyr. De finnes i mange størrelser; de minste som en litt stor kjele (bord-autoklav), og de virkelig store som kan ha et nyttevolum på nærmere en kubikkmeter.
Autoklaver brukes gjerne i laboratorier og på sykehus for å drepe mikrober og virus. Profesjonelle tatoverings- og piercingstudioer benytter også autoklaver for å holde arbeidsutstyret sitt sterilt.
Prinsippet bak autoklaven er at kokepunkttemperaturen øker ved økende trykk, og at sporer og bakterier drepes betydelig fortere ved høyere temperatur.
Temperaturen holdes på dette nivået en viss tid, før den senkes og utstyret kan tas ut. En typisk sterilisering foregår i 20 minutter ved 121 °C og et trykk på ca. 100 kPa (1 bar over atmosfærisk trykk).
1209 Pumma
1209 Pumma er en hovedbelteasteroide og går i bane innenfor asteroidefamilien Hygiea. Den ble oppdaget 22. april 1927 av Karl Wilhelm Reinmuth ved Landessternwarte Heidelberg-Königstuhl i Heidelberg.
Rune Ottesen
Rune Ottesen (født 7. februar 1954) er en tidligere norsk fotballspiller. Posisjonen hans på banen var midtbane. I løpet av karrieren spilte han for Vard Haugesund og Bryne. I en landskamp mot i 1977 scoret han sammen med Odd Iversen s to mål, noe som førte til seier over Sverige.
Han er far til musikeren Janove Ottesen, kjent som frontfigur i Kaizers Orchestra.
Joe Higgs
Joe Higgs (født 3. juni 1940, død 18. desember 1999) var en jamaicansk vokalist, perkusjonist, gitarist og låtskriver. Han var kjent for sine gode komposisjoner og sitt flotte gitarspill. På 1960-tallet utgjorde Higgs duoen Higgs and Wilson sammen med Roy Wilson. Han var Peter Tosh og Bob Marley sin musikkveileder opp gjennom 1960-tallet, og er kjent som mannen som lærte Bob Marley å spille gitar. Joe Higgs opptrådte av og til sammen med the Wailers på starten av 1970-tallet. Joe Higgs er en anerkjent og respektert musiker på Jamaica, han fikk tittelen «The father of reggae» av Jimmy Cliff. Joe Higgs minnes av sine venner som en vis og forståelsesfull person, med et stort musikalsk talent. Han var også en stor rettighetsforkjemper og rebel mot styresmaktene, særlig jamaicanske. Joe Higgs mest kjente låter er «There is a Reward for Me» og «Stepping Razor». Det var faktisk Edward Seaga, senere statsminister på Jamaica i tiden 1980–1989, som produserte Higgs and Wilsons debutsingel i 1960 «Oh, Manny Oh». Seaga var plateprodusent før sin politiske karriere.
Higgs døde av kreft 18. desember 1999.
Siri Moseng Reiersen
I januar 2011 tok hun sin første offisielle NM-medalje i senior-sammenheng på Sprint-NM på skøyter der hun tok sølv bak norgesmester Rikke Jeppsson og foran bronsemedaljevinneren og klubbvenninne Maren Jørgensen.
Personlige rekorder i hurtigløp på skøyter
Oppdatert etter sesongen 2014/15.
Public Image Ltd.
Public Image Ltd. (PiL) er et engelsk post-punk-band, startet og frontet av John Lydon fra Sex Pistols. De gjorde seg først bemerket med sin helt egen versjon av punk kombinert med snodige tekster, bass som hovedinstrument og en del avant-garde-inspirerte, lange sanger. Senere tok de en mer rytmisk, dansevennlig retning. De holdt opprinnelig på fra 1978 til 1993. I 2009 gikk bandet tilbake på turne, og har siden utgitt to studioalbumer (This is PiL fra 2012 og What the World Needs Now... i 2015) på deres plateselskap PiL Official, Ltd. I 2018 regisserte Tabbert Filler en dokumentar om band-et, The Public Image is Rotten, som inneholder intervjuer med tidligere medlemmer, eksempelvis Martin Atkins.
Tidligere (i utvalg)
De har hatt mange andre medlemmer, men fra Atkins sluttet var PiL i hovedsak Lydons backing-gruppe.
Historikk
Lydon sluttet i Sex Pistols i januar 1978, da han var lei mediekjør, kunstige skandaler, begrenset kunstnerisk utfoldelse og Sid Vicious. Han ville starte et nytt og bedre band, og fikk med seg Levene, som hadde spilt gitar i noen år, og Wobble, et kjent navn i punkmiljøet, samt Walker. De debuterte i 1978 med singelen «Public Image», som handlet om hvordan Lydon følte seg i Sex Pistols. Den hørtes ut som en slags oppdatert utgave av Sex Pistols, men på de eksperimentelle albumene Public Image (1978) og Metal Box (1980) fant de et lydbilde som var helt deres egen - med Wobbles' bass (Lydon kalte PiL det første rockebandet som «hørte på bassen») og Lydons antimusikalske, nasale sang i fokus. Wobble sluttet i 1980, men i Atkins hadde PiL fått et nytt fast medlem, og på album nummer (de hadde gitt ut en liveplate i 1980) var de en trio med Lydon, Levene og Atkins. Levene sluttet i 1983, rett før bandets største hit, den dansevennlige «This is not a Love Song». PiL skurret og gikk videre med danserock, til Lydon bestemte seg for å oppløse bandet i 1993. Han ga ut soloalbumet Psycho's Path i 1997.
Det er ikke mange som ligner på PiL musikalsk, men Joy Division hadde bassen og stemningen til felles med dem. I Norge var Bergensbandet Alle Tiders Duster tydelig inspirert av PiL.
Florin Spulber
Florin Cristinel Spulber (født 23. mai 1970 i Brașov) er en rumensk tidligere skihopper og nåværende trener. Han er rumensk landslagstrener, og hadde tidligere den rumenske rekorden i skihopping på 118 meter.
Standard-definition television
Standard-definition television (SDTV) er en standard som sier noe om hvor høy definisjon det er på TV-skjermen. De konvensjonelle analoge formatene PAL, SECAM og NTSC hører hjemme i denne kategorien.
Florin Spulber
Han begynte med skihopping i Săcele da han var ti år gammel, og var medlem av CSS Brașovia til han var 18 år gammel.
Lis Hartel
Lis Hartel (født 14. mars 1921, død 12. februar 2009) var en dansk rytter som deltok i de olympiske leker 1952 i Helsingfors.
Standard-definition television
SDTV kan dog gjøres digitalt, og sendes over de ny digitale formatene DVB (Europa/Russland/Australia), ATSC (Nord-Amerika) og ISDB (Japan).
Lis Hartel
Hartel vant en olympisk sølvmedalje i hestesport under Sommer-OL 1952 i Helsingfors. Hun kom på andreplass i dressur med hesten «Jubilee» bak svenske Henri Saint Cyr på «Master Rufus». Hartel gjentok bedriften 4 år senere under OL i Stockholm (hestene kunne av praktiske årsaker ikke fraktes til Melbourne)
Standard-definition television
SDTV har lavere oppløsning enn HDTV (se bildet under: turkis og orange er SDTV, rødt og blått er HDTV) og var dominerende frem til den gradvis ble avløst av HDTV i slutten av 2000-årene.
Florin Spulber
Spulber deltok i kontinentalcupen i sesongen 1999-2000. Han var med i den tysk-østerrikske hoppuka 1997-98, men greide ikke å kvalifisere seg til noen av rennene. 14. mars 1999 satte han rumensk rekord med 118 meter i Borşa i Romania. Han ble rumensk mester individuelt i 1995, 1997 og 1999, og rumensk lagmester i 1993, 1994, 1995, 1997, 1999, 2000 og 2001. Han vant også den rumenske cupen i 1996 og 1998.
Siden 2001 har han vært trener i klubben Dinamo Brașov. I 2003 begynte som trener for det rumenske landslaget, og han har vært hovedtrener siden 2007.
Unge Bosnia
Unge Bosnia (serbo-kroatisk: Млада Босна / Mlada Bosna) var en revolusjonær ungdomsorganisasjon i Bosnia-Hercegovina etablert tidlig på 1900-tallet. De stod bak attentatet på Franz Ferdinand av Østerrike-Este der Gavrilo Princip etterhvert skjøt og drepte Franz Ferdinand. Hendelsen er kjent som skuddene i Sarajevo. Dette utløste den 1. verdenskrig. Organisasjonen fikk støtte av Den svarte hånd.
Medlemmene av Unge Bosnia som deltok i attentatet var: Gavrilo Princip, Nedeljko Čabrinović, Vaso Čubrilović, Trifko Grabež, Danilo Ilić, Muhamed Mehmedbašić, Cvjetko Popović, Miško Jovanović og Veljko Čubrilović.
Organisasjonens mål var å få den serbiske delen av Bosnia innlemmet i staten Bosnia, ved å drepe Franz Ferdinand mente de at de ville nå dette målet.
Johan Trandem
Johan Gustav Trandem (født 23. juli 1899 på Skotterud i Eidskog, død 29. desember 1996 samme sted) var en norsk kulestøter og diskoskaster. Han ble norgesmester i diskos tre år på rad, 1922–1924, og i kulestøt i 1925. Han kom på 8.-plass i diskosfinalen under sommer-OL 1928 i Amsterdam, med et kast på 43,97 m, og på trettendeplass i kulestøt, med et kast på 13,40 m.
Hans personlige rekorder i diskos var 44,60 m, satt i september 1928 på Skotterud, og hans personlige rekord i kulestøt var 13,81 m, satt i oktober 1925 i Halden.
Kurt Hegre
Kurt Hegre (født 11. september 1957) er en av Norges mest anerkjente keepertrenere. Han er nå keepertrener for Viking. Han har tidligere vært keepertrener på Bryne Fotballklubb, U21-landslaget og hadde ansvaret for de norske damemålvaktene som tok OL-gull i 2000.
Pachylostictinae
Pachylostictinae er en delgruppe av klubbvepser som hører til blant plantevepsene. Larvene lever av å gnage på bladene av ulike planter. Utviklingen tar normalt ett år.
Pachylostictinae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) klubbvepsen. De indre organer brytes i varierende grad ned til en cellemasse. En omorganisering skjer og dyret bygges opp igjen.
Systematisk inndeling
Pachylostictinae er i tradisjonell systematikk plassert i gruppen plantevepser, men denne regnes som en parafyletisk gruppe. Det vil si at gruppen Pamphilioidea er søstergruppene til stilkvepsene, slik at stilkveps stammer fra treveps.
Kammegaten (Tønsberg)
Kammegaten (1-9,4-10) er en 115 meter lang gate i Tønsberg sentrum. Den går fra Øvre Langgate til Fayes gate.
Før 1903 het gaten Lille Kammegate, mens Fayes gate het Store Kammegate. Navnet kommer av en fjellskrent nær Haugar, der Kamben gård lå.
Bygninger
Frimurergården i Kammegaten 4 ble bygget i 1924–25. Arkitekt var Helge Brat. Kammegaten 6 var fra 1915 lokalene til Tønsberg Håndverk- og Industriforening og kalles Håndverkeren. Nummer 7 kalles Sølvsmia.
Oxfam
Oxfam er en internasjonal, ideell, humanitær organisasjon som arbeider i mer enn 100 land for å redusere fattigdom og urettferdighet.
Oxfam koordineres på verdensbasis av Oxfam International, en konføderasjon av Oxfam-organisasjonene i Australia, Belgia, Canada, Tyskland, Storbritannia, Hongkong, Irland, Nederland, New Zealand, Quebec, Spania og USA. Oxfam International har sekretariat i Oxford i England og avdelingskontorer i Washington, DC, New York, Brussel og Genève.
Oxfam har sin opprinnelse i Oxford. Organisasjonen ble grunnlagt i 1942 som Oxford Committee for Famine Relief av kannik Theodore Richard Milford og Oxford-forsamlingen av Vennenes samfunn for å sende mat gjennom De alliertes blokade til innbyggerne i det tysk-okkuperte Hellas. Den første utenlandsavdelingen av Oxfam ble opprettet i Canada i 1963.
Diklin plante
En diklin plante er en plante som bare har enkjønnede blomster. Hannlige og hunnlige blomster kan forekomme på de samme plantene (sambu) eller på ulike planter (særbu). Det motsatte av dikline planter er tokjønnede planter. I motsetning til dyr, der enkjønnethet er regelen, er dikline frøplanter heller som unntak å regne.
Éothain
Éothain er en figur fra J.R.R. Tolkiens fiktive univers Midgard. Han var en mann fra Rohirrim.
Han var et medlem av Éomers éored som kjempet mot orkene som hadde fanget Munti og Pippin, og senere støtte de sammen med Aragorn og hans følge da de streifet vidt rundt på Rohans vide vidder. Éothain var ikke like tillitsfull til Aragorn og følge som sine følgesvenner, og han hånte ideen om at hobbitene fantes, og talte imot at Aragorn skulle få låne hestene.
En annen Éothain finnes i Peter Jacksons filmversjon av Ringenes herre. Han var en ung gutt i Rohirrim, og ble sent sammen med sin søster Freda av deres mor Morwen for å alarmere Kong Théoden om at villmennene herjet gjennom Rohan og brente hus og gårder. Éothain og Freda blir holdt i Edoras til de ble gjenforent med sin mor en gang på veien til Helmsdjupet.
Colt Walker
Colt Walker er en singel action-revolver med tønnekapasitet på seks patroner, designet i 1846 i et samarbeid mellom Samuel Hamilton Walker og Samuel Colt.
Colt Walker er den største og kraftigste svartkrutt repeter håndvåpen noen gang laget. Den ble bygget på et tidligere Colt Paterson design, og kun 1 100 ble produsert. Dette gjør dem ekstremt sjeldne, og i 2008 ble ett eksemplar solgt på en auksjon for 920 000 amerikanske dollar.
Solomon Burke
Burke startet sin musikalske karriere med gospel. Tidlig på 1960-tallet gikk han over til mer «jordnær» musikk. Sine største hiter fikk han på begynnelsen av 1960-tallet. «Everybody Needs Somebody to Love» er en av hans større og velkjente hiter, dog er denne sangen mer kjent gjennom tolkningene til Rolling Stones og Blues Brothers. Siden fikk han også en hit med en coverlåt av CCRs «Proud Mary».
Han hadde mange små hits, men de ble aldri riktig store. Han regnes som en pioner som har hatt stor innflytelse på musikken. I 2001 ble han innlemmet i Rock and Roll Hall of Fame.
Ved sin død etterlot han seg 21 barn og 90 barnebarn.
Günther Lütjens
Günther Lütjens (født 25. mai 1889 i Wiesbaden i Tyskland, død 27. mai 1941 i Nordatlanten) var en tysk viseadmiral under andre verdenskrig. Han er mest kjent for å ha ledet Operasjon Rheinübung. Denne operasjonen førte til at Kriegsmarine mistet sitt flaggskip «Bismarck».
Lütjens gikk inn i Den keiserlige tyske marine i 1907. Han var offiser på en torpedobåt under første verdenskrig og kom flere ganger i kamp med britisk skip. Han ble for sin innsats tildelt Jernkorset i begge klasser. Etter krigen fulgte han over til Reichsmarine og senere til Kriegsmarine hvor han etterhvert ble viseadmiral. Han deltok i starten av andre verdenskrig (blant annet invasjonen av Norge) og frem til han ble drept i forbindelse med Operasjon Rheinübung i 1941.
Fiolett jordløper
Fiolett jordløper (Carabus violaceus) er en av billene i delgruppen (underfamilien) jordløpere i familiegruppen løpebiller. Systematikken følger Carabidae of the World.
Utbredelse
Fiolett jordløper finnes i hele Europa og Midtøsten. Finnes i Norge, og er vanlig over det meste av landet.
Utseende
Fiolett jordløper er omtrent 20-30 millimeter lang, svart, og kjennes lett på at sidekantene av brystskjoldet og dekkvingene har en klar metallisk fiolett farge. Av og til kan den fiolette fargen gå over i mer grønnlig, blålig eller gyllen gull. Slekten Carabus er slekten med de «ekte jordløperne». Beina er lange løpebein, kroppen er elegant bygd. Dekkvingene er ganske glatte uten lengderibber, men med en fin korning overflate. Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se).
To andre arter i slekten Carabus ligner, begge er vanlige. Carabus glabratus er svært lik, men den mangler den fiolette sidestripen. Carabus problematicus lan ha en metallisk sidestripe, men har samtidig et tydelig lengdestripet mønster på dekkvingene. Den sistnevnte arten er vanlig i fjellet. Lærløperen kan også ligne, men kroppen er noe bredere og bevegelsene er ikke så hurtige (springer ikke like fort). Vanlig jordløper kan være svakt fiolett, men har lengderekker dannet av små fordypninger (punktrekker) på dekkvingene.
Levevis
Fiolett jordløper er vanligvis nattaktiv og lever som predator på andre mindre dyr, som blant annet insekter og snegler. Den er ganske vanlig og lever helst i løvskog med rik vegetasjon. Overvintrer som voksen (imago), nedgravd i et hulrom under en stein eller en rot.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Primærfarge
Primærfarger er et sett av farger som kan legges til grunn for en systematisk ordning av fargene.
Skal man navngi primærfarger må man først bestemme hvilken fargeteori man snakker om.
I additiv fargeteori, som handler om hvordan man blander lys av ulike farger for å skape en viss farge, er primærfargene rød, grønn og blå, forkortet til RGB. Dette svarer til det menneskelige øyets fargesensorer, som er følsomme for nettopp henholdsvis rødt, grønt og blått. For eksempel bruker en farge-TV-skjerm bildepunkter som sender ut henholdsvis rødt, grønt og blått lys. Lyser ingen av punktene får man sort, lyser alle får man hvitt, og andre farger får man ved ulike blandingsforhold.
I subtraktiv fargeteori, som handler om hvilket lys man må filtrere bort for å skape en viss farge, er primærfargene turkis, rosa og gul. Et turkist fargefilter slipper gjennom grønt og blått lys, men ikke rødt. Et rosa fargefilter slipper gjennom rødt og blått lys, men ikke grønt. Et gult fargefilter slipper gjennom rødt og grønt lys, men ikke blått. Dette brukes for eksempel i fargeskrivere eller trykkpresser for hvitt papir. Man benytter toner, blekk, fargebånd eller lignende i turkis, rosa og gul. Ulike farger lages ved ulike blandingsforhold mellom primærfargene, slik at man filtrerer bort ulike deler av det hvite lyset som ellers ville blitt reflektert av papiret. (I tillegg benytter man ofte sort toner/blekk/fargebånd for å gjengi mørke farger bedre. Derfor forkortes dette fargerommet ofte til CMYK, etter engelsk Cyan, Magenta, Yellow og blacK.)
I Ittens fargesirkel, som er meget populær i bl.a. kunst, er primærfargene rød, gul og blå.
Blanding av to primærfarger kalles sekundærfarger.
Euro-fiksering
Gjennom euro-fikseringen ble det den 1. januar 1999 fastlagt en fast kurs mellom euro og valutaen i de land som skulle bli medlem av den økonomiske og monetære union.
Fikseringen gjaldt følgende kurser:
1 euro =
Jenny Følling
Jenny Følling (født 19. mars 1962 i Bygstad) er en norsk fagrådgiver og politiker fra Senterpartiet. Hun var fra 2015 til 2019 fylkesordfører i Sogn og Fjordane. Hun var fylkesvaraordfører fra 2011 til 2015 og har sittet i fylkestinget fra 2003. Hun var ordfører i Gaular kommune i Sogn og Fjordane fra 2003 til 2011. Fra 2020 er hun varaordfører i Sunnfjord kommune. Fra 2021 tar hun over som ordfører i Sunnfjord kommune i 2021 etter Olve Grotle (H) som er valgt inn på Stortinget for Sogn og Fjordane valgkrets.
Følling er utdannet agrotekniker og har tidligere arbeidet som næringskonsulent i Gaular kommune og ved landbruksavdelingen hos Fylkesmannen.
Patrick Favre
Patrick Favre (født 30. juli 1972 i Aosta) er en italiensk tidligere skiskytter.
I VM 1997 i Osrblie var han med på å ta bronse med det italienske stafettlaget. To år senere tok han sølv på sprinten i VM 1999 i Kontiolax. I sesongen 1994/95 ble han nummer to sammenlagt i verdenscupen, bare slått av Jon Åge Tyldum.
Han la opp som skiskytter i 2001, men gjorde et lite comeback og deltok i 2003/04-sesongen.
Paul Butterfield
Paul Butterfield (født 17. desember 1942 i Chicago, Illinois, USA, død 4. mai 1987 Hollywood, California, USA) var en amerikansk bluessanger og munnspiller, som ledet Paul Butterfield Blues Band. Blusbandet var en av artistene som opptrådde på Woodstockfestivalen.
I 2006 ble Butterfield posthumt innlemmet i Blues Hall of Fame.
Plectrodes
Plectrodes er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
En middelsstor (15-22 millimeter), avlang, gulbrun oldenborre. Oversiden er fint hårete. Undersiden er kledt med lange, lyse hår.
Levevis
De voksne billene flyr om natten. Larvene lever i jorda.
Utbredelse
Arten er utbredt i det vestlige Nord-Amerika (California).
Skofteland
Skofteland et grend i Lindesnes kommune i Agder, ca. 3 kilometer fra kommunesenteret Vigeland. Fra Skofteland går det vei til Fuskeland.
Vigeland er det nærmeste større tettstedet sørover med et par tusen innbyggere, mens Vigmostad ligger nordenfor.
Huset Stuart
Huset Stuart eller Stewart var et skotsk, og senere britisk, fyrstehus av normannisk opphav. Navnet stammer fra den gamle skotske tittelen High Steward. Maria Stuart tok i bruk den franske skrivemåten Stuart da hun bodde i Frankrike. Huset Stuart hersket i Skottland i 336 år, fra 1371 til 1707. Etter at Elisabeth I av England, den siste monarken fra huset Tudor, døde, kom huset Stuart på tronen også i England og Irland, og styrte de tre kongerikene i personalunion mellom 1603 og 1707. I denne perioden kalte herskerne av huset Stuart seg for konger og dronninger av Storbritannia, selv om en stat med dette navnet enda ikke eksisterte. Dronning Anne var den første monarken som hersket over et forent Storbritannia, fra 1707 til sin død i 1714. Etter hennes død ble huset Stuart etterfulgt av huset Hannover på tronen.
Bakgrunn
Fyrstehusets stamfar var Walter fitz Alan som kom fra det normanniske Eglland, da han rundt 1150 ble utnevnt til Steward of Scotland av kong David I Tittelen tilsvarer major domus eller rikshovmester. Senere ble han gitt tittelen High Steward of Scotland. Fyrstehuset ble grunnlagt av Robert Stewart, 7. High Steward av Skottland da han ble kong Robert II av Skottland.
Slekten arvet ytterligere område på 1600-tallet som dekket hele De britiske øyer, inkludert kongedømmet England og kongedømmet Irland, og opprettholdt også et krav på kongedømmet Frankrike som først ble oppgitt i moderne tid.
Totalt har 9 monarker fra Stewart styrt over bare Skottland fra 1371 og fram til 1603. Etter dette var det kronenes union under Jakob VI av Skottland og I av England som hadde blitt eldste genealogiske fordringshaver til alle besittelser til det utdødde huset Tudor. Således var det 6 monarker fra Stuart som styrte både England og Skottland foruten også Irland (skjønt Stuart-tiden ble avbrutt av et interregnum (avbrudd) som varte fra 1649 og fram til 1660 grunnet den engelske borgerkrigen og hvor Oliver Cromwell var den sterke hersker som Lord Protector. I tillegg, ved opprettelsen av Storbritannia etter Acts of Union 1707, som politisk forente England og Skottland, var den første monark Anne av Storbritannia. Etter hennes død gikk alle besittelser til det tyske huset Hannover under vilkårene av Act of Settlement 1701.
I løpet av styrene til huset Stewart utviklet Skottland seg fra et relativt fattig og føydalt land til et velstående, rimelig moderne og sentralisert stat. De styrte i løpet av en tid i Europas historie som markerte overgangen fra middelalderen og til renessansen. Monarker som Jakob IV var kjent for å sponse eksponentene av den nordlige renessanse som eksempelvis poeten Robert Henryson. Han var godt utdannet, og en av de mest språkmektige monarker på De britiske øyer noensinne da det ble hevdet at han snakket en rekke språk flytende: lavlandsskotsk, skotsk gælisk, latin, fransk, tysk, italiensk, flamsk, spansk og dansk. Etter at Stewartene fikk kontroll over hele Storbritannia fortsatte vitenskapen og kunsten å bli utviklet; mange av William Shakespeares best kjente skuespill ble forfattet i løpet av den jakobinske periode, mens institusjoner Royal Society og Royal Mail ble etablert i løpet av styret til Karl II av England.
Etymologi
Navnet Stewart er avledet fra den politiske posisjon som tilsvarer en rikshovmester eller guvernør. Stewart er avledet fra steward, som igjen er avledet fra angelsaksiske stigweard som er en sammensatt form av stig, «hallhus», og weard, «vokter», i betydningen «hallens vokter». Ordet går igjen i norske ordet stuert.
Det ble opprinnelig ble opprinnelig opptatt som etternavn for familien av Walter Stewart, 3. High Steward av Skottland, som var den tredje medlemmet av familien som holdt denne posisjonen. Før dette hadde det ikke vært benyttet et familienavn, men isteden benyttet patronym, etternavn basert på farsnavnet, slik at de første to High Stewardene var således kjent som respektivt FitzAlan og FitzWalter (hvor Fitz betyr sønn av).
I løpet av 1500-tallet ble den franske stavemåten benyttet av Maria, skottenes dronning, mens hun levde i Frankrike. Hun godkjente endringen for å sikre korrekt uttale av den skotske versjonen av navnet Stewart ettersom å beholde bokstaven «w» ville ha gjort det vanskelig for franske talere. Svaringen Stuart ble også benyttet av hennes andre ektemann Henry Stuart, lord Darnley, som også slektet fra samme familie. Han ble far til Jakob VI av Skottland og I av England, slik at stavingen som Stuart for den britiske kongefamilien kommer offisielt fra ham.
Võ Nguyên Giáp
Võ Nguyên Giáp (født 25. august 1911 i Quang Binh-provinsen i Vietnam, død 4. oktober 2013) var general i Vietnams folkehær og øvde stor politisk innflytelse, blant annet som medlem av Hồ Chí Minhs politiske ledelse hvor han blant annet var innenriksminister i Ho Chi Minhs Viet Minh-regjering i 1945. Senere var han forsvarsminister i den forente Vietnam og medlem av politbyrået i det vietnamesiske kommunistpartiet.
Han var ved siden av Ho Chi Minh den mest sentrale nordvietnamesiske militære kommandant under Vietnamkrigen. Han spilte en sentral rolle i følgende viktige slag: Lang Son (1950); Hoa Binh (1951–1952); Dien Bien Phu (1954); Tết-offensiven (1968); påskeoffensiven (1972) og den avsluttende Ho Chi Minh-kampanjen med Saigons fall (1975).
Han overlevde alle de øvrige sentrale aktørene på begge sider fra Vietnamkrigen.
Bakgrunn
Etter studiene arbeidet han ett år som historielærer ved Thăng Long-skolen i Hanoi. Utover 1930-årene arbeidet han som lærer og journalist og deltok i ulike revolusjonære aktiviteter, blant annet i demonstrasjoner mot den franske kolonimakten. Han ble arrestert i 1930 og dømt til to års fengsel for revolusjonær aktivitet, og slapp ut fra Lao Bao-fengselet etter 13 måneder. Han ble medlem av kommunistpartiet i 1931 og var en dedikert beundrer av Napoléon og Sunzi mens han fortsatte studier i militær filosofi og historie på egen hånd og beskrev seg selv som en selvlært general.
Andre verdenskrig
I 1939 flyktet han sammen med Phạm Văn Đồng til Kina da Frankrike forbød kommunistpartiet og sluttet seg til Ho Chi Minh. I mai 1941 var han med på å stifte Viet Minh, en geriljaorganisasjon som kjempet for Vietnams frigjøring fra Frankrike. Under andre verdenskrig støttet Viet Minh de allierte mot okkupasjonsmakten Japan ved å drive etterretningsvirksomhet. Giap vendte tilbake til Vietnam i 1944 og blant hans oppgaver var å kartlegge kollaboratører.
Uavhengighet i 1945
Da Japan kapitulerte i august 1945, tillot japanerne at nasjonalistiske grupper overtok offentlige bygninger og holdt fengslede franske tjenestemenn i fengsel, i den hensikt å skape vanskeligheter for seierherrene fra andre verdenskrig etter krigen. I denne situasjonen overtok Viet Minh og andre grupper kontrollen over flere byer og dannet en provisorisk regjering hvor Giap ble innenriksminister. I kraft av denne funksjonen var han leder for politi og sikkerhetsstyrker, og var ansvarlig for henrettelser av ikke-kommunister, pressesensur hvor alle nasjonale medier ble pålagt å følge kommunistpartiets direktiver.
Men Frankrike ønsket å gjenopprette kontrollen av sin tidligere koloni Fransk Indokina. I januar 1946 trakk Storbritannia ut de troppene de hadde hatt stående i landet etter andre verdenskrig, og senere samme år gjorde Kina det samme, etter løfte fra Frankrike at de skulle si fra seg territorielle krav mot Kina.
Første indokinesiske krig
Giap hadde innledningsvis vanskeligheter med å slå til mot de franske kolonistyrkene, men situasjonen forbedret seg etter at Mao Zedong beseiret Chiang Kai-shek i den kinesiske borgerkrig i 1949, noe som ga Viet Minh trygge baser innen Kina. I 1953 kontrollerte Viet Minh store deler av det nordlige Vietnam, mens Frankrike hadde kontroll i sør.
Da det ble klart at krigen ville kunne bli langvarig og de franske tapene etterhvert steg. I perioden 1946 og 1952 hadde 90 000 franske soldater blitt drept. , tilbød Frankrike å gi Vietnam uavhengighet, men Viet Minh stolte ikke på de franske løftene og krigen fortsatte. Den franske militære strategien var å slå Viet Minh i et større slag, og anla i desember 1953 en militær base ved Dien Bien Phu som ville blokkere Viet Minhs forsyningslinjer gjennom Laos. Viet Minh under ledelse av Giap iverksatte en 57-dagers beleiring av basen, og samlet Viet Minh-styrker fra hele Vietnam, til en samlet styrke på 70 000 mann. Beleiringen, og et omfattende artilleriangrep varte fram til det avgjørende slaget ved Dien Bien Phu startet 13. mars 1954 med det franske nederlaget 7. mai 1954. Dette nederlaget førte til at franskmennene trakk seg ut av Indokina. Viet Minhs seier over den franske kolonimakten var en viktig drivkraft i den kommende avkoloniseringen, da det var den første store militære seieren av en asiatisk motstandsgruppe mot en kolonihær i en konvensjonell krig, og ødela slik myten om at de vestlige kolonimaktene var uovervinnelige.
Politisk kamp
I perioden etter krigen mot franskmennene, fra midten av 1950-tallet og fram mot slutten av 1960-tallet var Giap en sentral militær person med politisk innflytelse. Han ble involvert i den intense debatten for hvilken strategi son skulle velges for å sikre en gjenforening av landet. Han kom ikke så godt ut av denne maktkampen og hans posisjon innen kommunistpartiet ble svekket, og han ble til en viss grad latterliggjort.
Vietnamkrigen
Giap fortsatte som øverstkommanderende for de nordvietnamesiske styrkene under hele Vietnamkrigen og sørget for at Vietnams folkehær ble utviklet fra å være en relativt liten selvforsvarsstyrke til å bli en stor, konvensjonell hær som var verdens tredje største, utstyrt med forsyninger fra Nord-Vietnams kommunistiske allierte med et avansert våpenarsenal. Sammen med Ho Chi Minh var han den viktigste militære kommandant på Nord-Vietnam og FNLs side under krigen.
Han var særlig viktig som leder for planleggingen av Tết-offensiven, men var selv til medisinsk behandling i Ungarn med offensiven sto på. Selv om denne offensiven ikke nåde sine militære mål, ble den ansett for å være en politisk seier, da den viste den vestlige opinionen at en militær seier for USA og Sør-Vietnam ikke var innen rekkevidde. Imidlertid første den mislykkede Påskeoffensiven i 1972 til at Giap mistet mye av sin militære og politiske innflytelse, og han ble noe mindre sentral i resten av krigen. Hans stabssjef gjennom tyve år, Văn Tiến Dũng overtok som øverstkommanderende i 1974.
Etter Vietnamkrigen
7. mai 2004 var han med i 50-årsjubileet for slaget ved Dien Bien Phu både i Vietnam og i Frankrike.
Giap var fortsatt politisk aktiv fram til sin død, og framsto i 2010 som en markert og prominent kritiker av planene om å åpne det sentrale høylandet i Vietnam for utvinning av bauksitt. Han har skrevet en rekke bøker innen militær teori og strategi. Mest kjent er Folkets krig, folkets hær fra 1961, en håndbok i geriljakrigføring, basert på hans egne erfaringer.
Mads Johansen Lange
Som ung dro Lange på langfart (seilte utenriks som sjømann) og bosatte seg i Det fjerne østen, hovedsakelig på Bali. Her bygde han opp et blomstrende handelsimperium basert på eksport av blant annet ris, krydder, oksekjøtt og import av våpen og tekstiler. Han stod på god fot med både de lokale balinesiske rajahene som de nederlandske kolonisatorer, og opptrådte i 1840-årene med stort hell som fredsmegler mellom nederlenderne og rajahene.
I alle år bevarte Lange kontakten med fedrelandet og sendte både lokale kunstgjenstander og pengebeløp hjem til Danmark. Han døde bare 48 år gammel, muligens etter å ha blitt forgiftet. På det tidspunktet var handelsimperiet hans på vei nedover. Broren og nevøen forsøkte å føre det videre, men måtte snart gi opp og selge restene til en kinesisk kjøpmann.
Lange fikk tre barn med lokale kvinner og disse har ført slekten videre i regionen. Derfor kan det fortsatt finnes etterkommere av Lange-slekten, heriblant sultanene av Johor.
Familie og oppvekst
Lange ble født inn i en langelandsk kjøpmannsfamilie i Rudkøbing 18. september 1807. Han var den nest eldste sønnen til den lokale kjøpmannen Lorents Lange Pedersen, og Maren Lange, datter av en lokal kjøpmann. Mads hadde en søster og ti brødre, hvorav tre av dem var halvbrødre fra morens første ekteskap. Mads Langes yngste bror døde som seksåring. Mer er ikke kjent om Langes barndom i Rudkøbing.
Faren Lorents Lange Pedersen var sønn av murermester Peder Frandsen Knudsøn og Johanne Margrethe Lorentzdatter Lange. Som den eneste av sine ni søsken fikk Lorents sin mors etternavn som døpenavn – og selv om det var tenkt som et mellomnavn, endte det med å bli hans etternavn, hvilket betydde, at han førte morens slektsnavn videre. Lorents var én av kun tre barn i familien som overlevde barndommen og den eneste gutten. Moren Maren Hansen giftet seg i 1799 med Mads Andresen – med ham fikk hun tre sønner, men allerede i 1805 døde Mads Andresen, og senere samme år giftet Maren seg med Lorents Lange. Hun hadde arvet et vertshus og en landhandel som Lorents, som opprinnelig var utlært murermester, overtok og drev videre.
Karriere til sjøs
Lange dro som 14-åring til sjøs, og etter tre år ble han i 1824 hyret på skipet «Norden», der daværende førstestyrmann og senere kaptein het. Disse to seilte sammen i mange år, blant annet til den danske handelsstasjonen Trankebar på Indias sørøstkyst. I 1833 vendte Burd og Lange tilbake til Danmark, og Lange benyttet anledningen til å besøke sitt barndomshjem. Han ble en stund i Danmark og ble telt med ved folketellingen i februar 1834.
I mellomtiden solgte John Burd «Norden» i Hamburg, og etter en stund dro Burd og Lange av sted fra Altona mot India og Kina med John Burd som kaptein og Lange som førstestyrmann på skipet «Syden», som var kjøpt i Macao. Sammen med seg hadde Lange sine tre brødre, Hans, Carl Emil og Hans Henrik, som var henholdsvis 20, 18 og 14 år gamle, og ingen av de fire brødrene skulle noensinne se sitt fedreland igjen.
Lombok
I 1835 slo Lange seg ned på øyen Lombok, som ligger øst for Bali og Java og hvor det var en livlig skipstrafikk. Det var to fyrstedømmer på øyen, Karangasem Lombok og Mataram, hvor det førstnevnte var det største, og det var rajahen derfra som ga Lange tillatelse til å slå seg ned og drive handel fra havnebyen Tanjungkarang mot en årlig avgift. Her fikk Lange raskt bygd opp en blomstrende forretning med eksport av kaffe, ris, krydder, sydfrukter og tobakk samt import av tekstiler og våpen. Disse kunne lett avsettes til lokale stridende.
I 1839 førte stadig hyppigere innbyrdes stridigheter mellom fyrstehusene, samt nederlendernes forsøk på kolonisering, til at Lange måtte forlate Lombok. Rajahen han hadde støttet seg til led nederlag, og Lange flyktet til Bali i den lille skonnerten «Venus».
Bali
Lange måtte begynne forfra på Bali. Han slo seg ned på den sydlige enden av øyen i nær byen Kotta. Byen lå på et smalt eid med adgang til utskipning av varer både på øst- og vestsiden av eidet, hvilket var hensiktsmessig, den skiftende monsunvinden tatt i betraktning. Lange stod ikke helt på bar bakke, og fire faktorer lettet hans etablering på Bali. For det første hadde Lange gjennom en årrekke handlet med Bali og kjente derfor til de mulighetene øyen tilbød. Dernest hadde han gode forbindelser med de balinesiske rajaher, og han var blitt invitert av Rajah Kassiman i Badung til å slå seg ned der.
Brothers in Arms
Det ble gitt ut fem singler fra albumet; «Money for Nothing» hvor Sting bidro som vokalist og låtskriver, «Walk of Life», «So Far Away», «Your Latest Trick» og «Brothers in Arms». Singelen «Money for Nothing» nådde toppen av salgslistene i USA og ble bandets mestselgende.
Mads Johansen Lange
Bali
Dette innebar at han fikk beskyttelse, billig arbeidskraft og formentlig monopol på øyens handel. For det tredje led befolkningen under en økonomisk depresjon etter den javanesiske krig, som hadde stoppet eksporten av slaver. Endelig var der akutt mangel på ris i Asia, og Bali hadde et stort eksportpotensial, da bøndene på øyen var dyktige risbønder, og klimaet tillot å høste ris tre ganger i året.
Lange bygget sitt faktori i Kotta og utvidet det gradvis med beboelses- og varebygg. Wolter Robert van Hoëvell, som besøkte Bali og Lange, ga en beskrivelse av faktoriet:
Lange kom på god fot med balineserne, og i løpet av få år hadde han bygd opp en blomstrende forretning og skipsrederi, hvormed han drev en livlig handel på de forskjellige havnene i Ostindia, Bakindia og Europa. Han fikk hjelp fra sine brødre i faktoriet, og de seilte også med hans skip på særlig krevende handelsreiser. På grunn av sjørøvere og tropenes vanskelige værforhold var disse reisene ikke helt ufarlige, og det var i forbindelse med slike reiser Langes to brødre Hans Heinrich og Emilius Carl døde. Emilius Carl omkom foran øynene på Lange, da den robåten som fraktet broren mot land, plutselig kantret.
Brothers in Arms
Innspillingen av albumet var en av de første som ble gjort digitalt, og albumet var blant de første som ble gitt ut på CD. LP-versjonen inneholdt de samme sangene som på CD-utgivelsen, men i redigerte versjoner av plasshensyn.
Brothers in Arms var bandets største suksess og toppet platelister over hele verden. Bandet innledet en stor verdensturne samme år med 117 byer og 250 konsertlokaler, inkludert 13 utsolgte konserter på Wembley. Albumet var til forskjell fra de foregående basert på fire-minutters poplåter, og bandet fikk flere hitsingler fra albumet, inkludert «Money for Nothing», som også ble fulgt opp med gruppens første musikkvideo som ble spilt på MTV i Storbritannia. Låten var skrevet av Knopfler/Sting, og sistnevnte synger de høye partiene gjennom hele sangen. Dette mer poppregede albumet avviker fra hovedtrekkene i bandets historie.
Albumet regnes blant de mestselgende i historien med over 30 millioner kopier og det mest solgte britiske musikkalbum gjennom tidene. I Norge lå albumet i 11 uker på 1. plass. Steve Barrons musikkvideo til Money for Nothing ble brukt til å markedsføre Boschs datamaskin. Video til «Money for Nothing» og videoen til a-has «Take on Me» var de største videosuksessene på 1980-tallet. Dire Straits bidro til Live Aid på Wembley sommeren 1985, noe som stimulerte salget av deres nye album. Det har vært diskutert om teksten til «Money for Nothing» er homofob, sexistisk og rasistisk.
Den kommersielle suksessen til Brothers in Arms ble godt hjulpet av at platen var en av de første digitale innspillingene og var produsert for det da nye formatet, CD, noe som gjorde albumet til symbol for nye teknologien. CD-en ble lansert i 1982 og ble til å begynne med brukt til klassisk musikk og ikke rock.
Sporliste
Alle sanger er skrevet av Mark Knopfler, unntatt hvor annet er nevnt.
Gitarer:
Brothers in Arms-turneen
Turneen startet 26. april 1985 i Split og ble avsluttet 16. april 1986 i Sydney. Dire Straits opptrådte i 25 land og gjennomførte over 200 konserter på de tolv månedene turneen varte. Blant annet spilte de «Money for Nothing» (med Sting) og «Sultans of Swing» på Live Aid i London. I juni 1985 fylte de opp Wembley sju kvelder på rad. En av konsertene ble filmet og TV-sendt i musikkprogrammer the Tube. I desember 1985 holdt de 23 konserter i Storbritannia. Dire Straits avsluttet turneen i Australia. Der holdt de 20 konserter i Sydney i løpet av våren 1986. Den siste konserten ble kalt «the final oz» og ble TV-sendt. Spilleliste for turneen:
Andre sanger som ble spilt på turneen: